**О Б Я В А**

Районна прокуратура – Пазарджик, на основание Заповед РП № 025 / 27.04.2021 г. на Административния ръководител на Районна прокуратура – Пазарджик и чл.100а, ал.3 от Правилника за администрацията на Прокуратурата на Република България / ПАПРБ /, обявява подбор за заемане на 1,5 /една и половина/ щатни бройки за длъжността **„чистач“** в звено „Информационно и техническо обслужване“ на Районна прокуратура - Пазарджик, при условията на чл.67, ал.1, т.1 от КТ. Едната щатна бройка е за Териториално отделение – Велинград, а половинката е за Териториално отделение – Пещера – и двете към Районна прокуратура - Пазарджик.

**Изисквания за заемане на длъжността:**

За „чистач“ се назначава лице, което:

1. е български гражданин, гражданин на друга държава - членка на Европейския съюз, на друга държава - страна по Споразумението за Европейското икономическо пространство, или на Конфедерация Швейцария;
2. е навършило пълнолетие;
3. не е поставено под запрещение;
4. не е осъждано на лишаване от свобода за умишлено престъпление от общ характер;
5. не е лишено по съответен ред от правото да заема определена длъжност;
6. да отговаря на изискванията за несъвместимост по чл.340а, ал.2 от ЗСВ;
7. има завършено основно образование;
8. трудов стаж: няма изисквания за трудов стаж;
9. професионален опит: няма изисквания за професионален опит;
10. притежава необходимите професионални и нравствени качества.

**Описание на длъжността:**

1. Ежедневно почиства и дезинфекцира подовете на стаи, санитарни възли, коридори и други помещения, съгласно вътрешното разпределение на работата.

2. Ежедневно почиства праха по мебелите, щорите, растенията и офис - техниката (компютри, телефони, съоръжения и др.).

3. Ежедневно проветрява помещенията, освен такива със специален режим, където проветряването е недопустимо.

4. Най - малко веднъж на три месеца измива прозорци, витрини, врати на определените му помещения.

5. Почиства тротоарите около сградите.

6. Почиства определените райони след ремонти или преместване на служители.

7. Събира и изхвърля отпадъците на определените места във или извън сградата.

8. Следи за изразходването и зарежда с необходимите санитарно - хигиенни материали и препарати в санитарните възли, за които отговаря.

9. При необходимост прави заявка, чрез младши специалист – счетоводител и касиер за необходимите санитарно - хигиенни материали и препарати.

10. Грижи се и полива растенията и отстранява изсъхналите листа.

11. Извършва и други задачи, възложени от прекия ръководител, свързани с изпълнение на длъжността.

**Необходими документи за кандидатстване:**

Кандидатите подават лично или чрез пълномощник писмено заявление за участие в 15-дневен срок, считано от деня, следващ датата на публикуване на обявлението в интернет страницата на Районна прокуратура – Пазарджик – [**https://www.prb.bg/rppazardzhik/**](https://www.prb.bg/rppazardzhik/), както и в специализирания сайт – **Jobs.bg.**

Към заявлението се прилагат:

1. декларация от кандидата, че е пълнолетен български гражданин, не е поставен под запрещение и не е лишен от правото да заема определена длъжност;

2. подробна автобиография;

3. заверено копие от диплома за завършено образование;

4. медицинско свидетелство за започване на работа;

5. удостоверение от психиатър, че не страда от психични разстройства и е психично здрав към момента на издаване;

6. заверени копия от документи, удостоверяващи продължителността на трудовия стаж и професионален опит /при наличие на такива/;

7. други документи, по преценка на кандидата.

Копията от посочените документи следва да бъдат саморъчно заверени.

От кандидата **не се изисква** представянето на свидетелство за съдимост, същото ще бъде получено служебно по електронен път от Министерство на правосъдието / МП /. При неиздаване на електронно свидетелство за съдимост от МП, от кандидатите ще бъде изискано да представят такова, издадено по общоустановения ред.

Декларация по чл.92, ал.1 от ПАПРБ се попълва от лицето, избрано в процедурата по подбора.

**Място и краен срок за подаване на документите:**

Районна прокуратура – Пазарджик, намираща се в сградата на РУ Пазарджик с адрес: гр.Пазарджик, пл.“Съединение“ № 2, ет. 4, Регистратура на РП Пазарджик до 17.00 часа на 13.05.2021 г. При подаване на документите кандидатите могат да получат длъжностна характеристика.

**Начин за провеждане на подбора:**

Подборът на кандидатите се провежда на два етапа: по документи и събеседване / чрез интервю /.

1. Всяко постъпило заявление се разглежда, като се преценява дали са представени всички необходими документи и дали те удостоверяват изпълнението на минималните изисквания за заемане на длъжността.

2. Само кандидатите, които напълно отговарят на изискванията, посочени в обявата, ще бъдат поканени на събеседване.

3. Допуснатите до събеседване кандидати се уведомяват за решението в резултат на подбора на интернет страницата на Районна прокуратура – Пазарджик – [https://www.prb.bg/rppazardzhik/](http://www.prb.bg/bg/applovdiv/karieri/), както и на информационното табло, намиращо се на входа на Районна прокуратура – Пазарджик.

**Всички съобщения** във връзка с подбора се обявяват на информационното табло на Районна прокуратура – Пазарджик и на интернет страницата на Районна прокуратура – Пазарджик – [https://www.prb.bg/rppazardzhik/](http://www.prb.bg/bg/applovdiv/karieri/).

За допълнителна информация – тел. 034/444 504